ഓണവിശേഷങ്ങള് പങ്കുവച്ച് കെ രാധാകൃഷ്ണനും വിഎസ് സുനില്കുമാറും മുന് മന്ത്രി വിഎസ് സുനില് കുമാറും നിലവിലെ മന്ത്രി കെ രാധാകൃഷ്ണനും ഓണവിശേഷങ്ങള് പങ്കുവച്ചത് രസകരമായ കാഴ്ചയായി. അഭിമുഖം എന്ന് വിളിക്കുന്നതിനപ്പുറം രണ്ട് സുഹൃത്തുക്കള് തമ്മിലുള്ള സൗഹൃദ സംഭാഷണമായിരുന്നു 24 ക്യാമറയെ സാക്ഷിനിര്ത്തി ചേലക്കരയില് നടന്നത്. മന്ത്രിയാണെങ്കിലും കൃഷി മറക്കാത്തെ രാധാകൃഷ്ണന്്റെ കൃഷിയിടത്തില് വച്ച് തന്നെയായിരുന്നു സംഭാഷണം. radhakrishnan sunil kumar onam കൃഷിയെപ്പറ്റി ആരംഭിച്ച് പഴയ ഓര്മ്മകളിലൂടെ കെ രാധാകൃഷ്ണന്്റെ കല്യാണത്തിലെത്തിയാണ് സംഭാഷണം അവസാനിച്ചത്. ഇരുവരും ഒരുമിച്ചുള്ള ക്യൂബന് സന്ദര്ശനം, കൃഷിയിടവുമായി ബന്ധപ്പെട്ട പഴയ ചരിത്രം എന്നിവയൊക്കെ സംഭാഷണത്തില് വന്നുപോയി. പൊതുപ്രവര്ത്തകനായിട്ടും കര്ഷകനായി തുടരുന്നതില് ക്യൂബയുടെ മുന് പ്രസിഡന്്റ് ഫിഡല് കാസ്ട്രോ തന്നെ സ്വാധീനിച്ചതെങ്ങനെ എന്നും രാധാകൃഷ്ണന് വിവരിച്ചു. ഒടിടിയിലൂടെ താന് സിനിമകള് കാണാറുണ്ടെന്ന് വിഎസ് സുനില്കുമാര് പറഞ്ഞു. എന്നാല്, ഒരു സിനിമ തീയറ്ററില് പോയി കണ്ടിട്ട് വര്ഷങ്ങളായെന്ന് കെ രാധാകൃഷ്ണന് വിശദീകരിച്ചു. അവസാനം വിഎസ് സുനില്കുമാറിന് കെ രാധാകൃഷ്ണന് ഒരു പഴക്കുലയും കുറച്ച് പച്ചക്കറികളും ഓണസമ്മാനമായി നല്കുകയും ചെയ്തു. ഒടുവില് നാട്ടുകാരോട് കുശലം പറഞ്ഞ് ചായക്കടയില് നിന്ന് ഒരു ചായകുടി. Story Highlight: k radhakrishnan vs sunil kumar onam